Model subiect olimpiada de Istorie, clasa a 9-a, faza judeteana

SUBIECTUL I          (40 de puncte) 
 
Citiţi, cu atenţie, sursele de mai jos: 
A. „Ca urmare a «răzmerițelor», în cursul cărora plebea se retrăgea în afara incintei cel or 
Șapte Coline, pe muntele Aventin sau pe Muntele Sacru, au început totuși să apară compromisuri, 
poate de la începutul secolului al V- lea î.Hr. Republica patriciană se  vedea silită să recunoască 
existența și chiar o anumită valoare legală «conciliilor» sau adunărilor specifice ale plebei, măsurilor 
legislative propuse de acestea, [...] conducătorilor pe care ea și -i atribuia, «tribuni» sau «edili» ai 
plebei. [...] Dar î n perioada imediat următoare, dificultățile politice își găsesc mult mai ușor  
rezolvarea. Accesul plebei la magistraturi, apoi la colegiile sacerdotale, se obține în etape, în cursul 
secolului al IV-lea î. Hr. Plebeii bogați sunt cei care beneficiază de el.  […] Bogații din cele două 
«ordine», uniți de acum încolo în ceea ce se va numi «nobilimea» romană, își luaseră dinainte măsuri 
împotriva posibilelor atacuri la adresa situației lor privilegiate; regimul electoral al comițiilor se va 
baza pe repartiția inegală a celor bogați și a celor săraci în unitățile de bază, triburi sau centurii, și 
pe majoritatea asigurată tocmai prin aceasta elementelor conservatoare.“ 
(Larousse, Istoria universală) 
 
B. „Pompei rămâne singur la Roma și în scurtă vreme este stăpân aici. Dificultățile externe 
și nesiguranța din capitală sunt atât de mari încât, Senatul și poporul fiind înspăimântați nu  șovăie 
să nesocotească încă o dată instituțiile în folosul lui. În 52 î.Hr., el este c onsul de unul singur, și 
totodată își prelungește proconsulatul în Spania. Dar conflictul latent cu Cezar, agravat de moartea 
lui Crassus, izbucnește în anii 50 î.Hr. Manevrele politice ale lui Pompei nu reușesc să-l elimine pe 
prestigiosul învingător al galilor. Datorită noii sale puteri militare și financiare, Caesar încalcă definitiv 
legalitatea trecând Rubiconul. Acesta este începutul unui război civil de o violență extraordinară, în 
cursul căruia Roma este abandonată răsculaților de către Pompei și Senat, iar legiunile se ucid între 
ele în Spania, în Iliria, în Grecia, în Orient, în Africa.” 
(Larousse, Istoria universală) 
 
C. „Dispariția șefului statului face situația mai confuză ca niciodată. Moștenitorul său spiritual, 
Antoniu, confirmă faptele lui Cezar, dar testamentul dictatorului defunct îl desemnează în calitate de 
fiu adoptiv […] pe nepotul său Octavian, la a cărui cauză aderă Cicero  și, după el, senatorii în fața 
cărora tânărul imperator cutează să se prezinte înarmat. Susținut de clientela părint elui său divin, 
Octavian preia consulatul în mod ilegal începând din 43 î.Hr., fără a fi urcat sca ra demnităților. În 
același an el încheie cu Antonius și Lepidus, partizanul lui Cezar, cel de-al doilea triumvirat, care se 
deosebește de primul prin faptul că este o magistratură aprobată de popor.“   
          (Larousse, Istoria universală) 
 
Pornind de la aceste surse istorice, răspundeți următoarelor cerințe: 
1. Menţionaţi, din sursa C, două acţiuni politice ale lui Octavian.   4 puncte 
2. Menţionaţi, din sursa B, două cauze ale războiului civil.     4 puncte 
3. Scrieţi o relaţie cauză -efect stabilită între două informaţii selectate din sursa A, precizând 
rolul fiecăreia dintre aceste informaţii (cauză, respectiv efect).    7 puncte 
4. Prezentaţi o consecinţă a faptelor istorice la care se referă sursele B și C pentru e voluția 
statului roman în secolul I d.Hr.       5 puncte 
5. Prezentaţi două fapte istorice, din a doua jumătate a secolului al III-lea, desfășurate în statul 
roman.           10 puncte 
6. Prezentați o asemănare și o deosebire dintre popoarele sumerian şi grec în Antichitate. 
            10 puncte